**PASKAIDROJUMA RAKSTS**

Ventspils valstspilsētas pašvaldības domes 2024.gada \_\_. \_\_\_\_\_\_\_\_ saistošajiem noteikumiem

Nr. \_\_ “Par Ventspils valstspilsētas pašvaldības līdzfinansējuma apmēru un tā piešķiršanas kārtību daudzdzīvokļu dzīvojamai mājai piesaistītā zemesgabala labiekārtošanai”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Saskaņā ar likuma "Par palīdzību dzīvokļa jautājumu risināšanā" 27.2 panta piekto daļu kārtību, kādā tiek sniegta šā panta otrajā daļā minētā palīdzība, un palīdzības apmēru nosaka pašvaldība savos saistošajos noteikumos. Šā panta otrās daļas 5. punkts nosaka, ka pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu dzīvojamai mājai piesaistītā zemesgabala labiekārtošanai.  Šie saistošie noteikumi (turpmāk – Noteikumi) nosaka kārtību, kādā Ventspils valstspilsētas pašvaldība (turpmāk – Pašvaldība) piešķir līdzfinansējumu daudzstāvu daudzdzīvokļu dzīvojamām mājām piesaistīto zemesgabalu labiekārtošanas pasākumu īstenošanai, līdzfinansējuma apmēru un piešķiršanas nosacījumus.  Noteikumu mērķis ir veicināt daudzdzīvokļu dzīvojamām mājām piesaistīto zemesgabalu, kuri nav norobežoti ar vides vai infrastruktūras objektiem, iekļūšana tajos nav nekādā veidā ierobežota un tie ir publiski pieejami un tiešā veidā saistīti ar Pašvaldības publisko infrastruktūru, labiekārtošanu.  Ar Noteikumiem tiek mainīta līdzšinējā Ventspils pilsētas domes 2012. gada 8. jūnija saistošajos noteikumos Nr. 15 “Par Ventspils pilsētas pašvaldības līdzfinansējuma apjomu un tā piešķiršanas kārtību daudzstāvu daudzdzīvokļu dzīvojamai mājai piesaistītā zemesgabala labiekārtošanai” (Latvijas Vēstnesis, 2012., Nr.89, 2014., Nr.100, 2015., Nr.253, 2020., Nr.93) noteiktā kārtība un turpmāk paredzēts, ka lēmumu par līdzfinansējuma piešķiršanu daudzdzīvokļu dzīvojamai mājai piesaistītā zemesgabala labiekārtošanai pieņem Pašvaldības izpilddirektors, noteikts maksimālais Pašvaldības līdzfinansējuma apmērs (EUR 35 000(bez PVN)), kā arī precizēti lietotie termini un pieteikumu reģistrācijas un līdzfinansējuma piešķiršanas kārtība. |
| 2. Fiskālā ietekme uz pašvaldības budžetu | Pašvaldības līdzfinansējuma kopējais apjoms viena gada ietvaros tiek noteikts gadskārtējā pašvaldības budžeta paredzēto līdzekļu apjomā. |
| 3. Sociālā ietekme, ietekme uz  vidi, iedzīvotāju veselību,  uzņēmējdarbības vidi  pašvaldības teritorijā, kā arī  plānotā regulējuma ietekme uz  konkurenci | Sociālā ietekme – daudzdzīvokļu dzīvojamām mājām piesaistīto zemesgabalu labiekārtošana uzlabo iedzīvotāju labklājību, pārvietošanās iespējas, drošību un kopējo dzīves kvalitāti.  Ietekme uz vidi – tiks veicināta labiekārtota un tīrāka vide Pašvaldības administratīvajā teritorijā.  Ietekme uz iedzīvotāju veselību – labiekārtots pagalms ar sakārtotām ietvēm, brauktuvēm, atpūtas vietām un apgaismojumu veicina iedzīvotāju atpūtas un drošas pārvietošanās iespējas un samazina riskus nelaimes gadījumiem.  Ietekme uz uzņēmējdarbības vidi un konkurenci pašvaldības teritorijā – par Noteikumos paredzēto projektēšanas un labiekārtošanas darbu veikšanu tiks rīkoti iepirkumi atbilstoši Publisko iepirkumu likumam. |
| 4. Ietekme uz  administratīvajām procedūrām  un to izmaksām | Lai pretendētu uz Pašvaldības līdzfinansējuma saņemšanu, Noteikumu subjektiem jāvēršas ar iesniegumu Pašvaldības iestādē “Ventspils Komunālā pārvalde”, Noteikumos minētajā kārtībā.  Ar Noteikumiem tiek mainīta līdzšinējā Ventspils pilsētas domes 2012. gada 8. jūnija saistošajos noteikumos Nr. 15 “Par Ventspils pilsētas pašvaldības līdzfinansējuma apjomu un tā piešķiršanas kārtību daudzstāvu daudzdzīvokļu dzīvojamai mājai piesaistītā zemesgabala labiekārtošanai” (Latvijas Vēstnesis, 2012., Nr.89, 2014., Nr.100, 2015., Nr.253, 2020., Nr.93) noteiktā kārtība un turpmāk paredzēts, ka lēmumu par līdzfinansējuma piešķiršanu daudzdzīvokļu dzīvojamai mājai piesaistītā zemesgabala labiekārtošanai pieņem Pašvaldības izpilddirektors. |
| 5. Ietekme uz pašvaldības funkcijām un cilvēkresursiem | Saistošie noteikumi nodrošina likuma "Par palīdzību dzīvokļa jautājumu risināšanā" 27.2 panta otrās daļas 5. punktā noteiktā izpildi, proti, pašvaldība var sniegt palīdzību dzīvojamās mājas īpašniekiem dzīvojamai mājai piesaistītā zemesgabala labiekārtošanai.  Noteikumu izpilde paredzēta esošo administratīvo resursu ietvaros. Papildu cilvēkresursu iesaiste saistošo noteikumu īstenošanā netiek paredzēta. |
| 6. Informācija par izpildes  nodrošināšanu | Noteikumu piemērošanu administrēs Pašvaldības iestāde “Ventspils Komunālā pārvalde” tai piešķirto resursu ietvaros. Informācijas saņemšanai par Noteikumu piemērošanas jautājumiem personas var vērsties Pašvaldības iestādē “Ventspils Komunālā pārvalde”. |
| 7. Prasību un izmaksu  samērīgums pret ieguvumiem,  ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Noteikumu projektu un dotu iespēju izteikt viedokli, Noteikumu projekts no \_\_\_\_\_\_\_.2024 līdz \_\_\_\_\_\_.2024 publicēts Pašvaldības tīmekļa vietnē www.ventspils.lv sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. Noteikumu projekts izskatīts Pašvaldības Likumības komisijā (11.10.2023.) un \_Finanšu\_komitejā (\_\_\_ \_\_.2024.). |

Domes priekšsēdētājs J.Vītoliņš